**Ιανουάριος 2016**

 **«HIGGS: Higher Incubator Giving Growth & Sustainability»**

**Η Ενδυνάμωση των Μη Κερδοσκοπικών Οργανώσεων στην Ελλάδα**

Το **HIGGS** |Higher Incubator Giving Growth & Sustainability| δημιουργήθηκε με πρωτοβουλία και ιδρυτική δωρεά του Ιδρύματος Σταύρος Νιάρχος, με στόχο την ενδυνάμωση των Μη Κερδοσκοπικών Οργανώσεων |ΜΚΟ| που δραστηριοποιούνται στην Ελλάδα.

Οι δράσεις του **HIGGS** εστιάζουν σε τρεις βασικούς πυλώνες, το **Incubator** |Εκκολαπτήριο|, τον **Accelerator** |Επιταχυντή|, και το **Point** |Σημείο Συνάντησης|, με προγράμματα που πραγματοποιούνται για **πρώτη φορά στην Ελλάδα σε σταθερή και μόνιμη δομή**, σε ένα νεοκλασικό κτήριο στο **Μεταξουργείο**.

Το **Incubator** εστιάζει σε **νέες** **δυναμικές ΜΚΟ** και σε όσους οραματίζονται **να δημιουργήσουν ΜΚΟ**, με στόχο να προσφέρει την καθοδήγηση και τις δεξιότητες που απαιτούνται για την ανάπτυξη και την εξέλιξή τους. O **Accelerator** εστιάζει σε **μικρές και μεσαίες ΜΚΟ**, με στόχο να τους προσφέρει τις γνώσεις και τα εργαλεία που απαιτούνται για τη βέλτιστη συγγραφή και υλοποίηση προτάσεων χρηματοδότησης προς διεθνείς και εθνικούς χρηματοδότες.

Οι άνθρωποι των ΜΚΟ που συμμετέχουν στον Accelerator «φιλοξενούνται» για 4 μήνες, ενώ στους συμμετέχοντες στο Incubator, προσφέρεται «φιλοξενία» από 12 έως 24 μήνες. Η φιλοξενία περιλαμβάνει προσφορά άρτιας υποδομής, υπηρεσιών και δωρεάν διαμονή για τους συμμετέχοντες των ΜΚΟ εκτός Αθηνών.

Παράλληλα, ο χώρος του **HIGGS** προσφέρεται για δράσεις της κοινωνίας, όπως διαλέξεις, εκθέσεις νέων δημιουργών, και παρουσιάσεις βιβλίων, με στόχο εκτός από Point |Σημείο Συνάντησης| ελληνικών και διεθνών ΜΚΟ, να αποτελέσει και σημείο πολιτιστικής αλληλεπίδρασης.

Tο 2012, οι εμπνευστές του **HIGGS** διαπίστωσαν ότι η θετική διάθεση και πρωτοβουλία των ανθρώπων στις ΜΚΟ, συχνά, δεν υποστηρίζεται από την απαραίτητη γνώση ή εμπειρία. Έτσι, με βασικό υποστηρικτή το Ίδρυμα Σταύρος Νιάρχος, σχεδιάστηκε ένα εντατικό εκπαιδευτικό πρόγραμμα που πραγματοποιήθηκε σε 8 πόλεις της Ελλάδας |Αθήνα, Κομοτηνή, Ηράκλειο Κρήτης, Τρίπολη, Πάτρα, Ιωάννινα, Θεσσαλονίκη, Λάρισα| με τη συμμετοχή 230 ελληνικών ΜΚΟ. Τέσσερα χρόνια δράσεων και ερευνών σε πιο ολοκληρωμένους τρόπους παρέμβασης «γέννησαν» το HIGGS!

Η ομάδα του **HIGGS**, εμπνεύστηκε από το μποζόνιο του Peter Higgs |προέρχεται από τον κόσμο της Φυσικής για να μας υποδείξει ότι το κενό, κάθε άλλο εκτός από κενό είναι, αφού είναι γεμάτο δυνητικά σωματίδια και πεδία δυνάμεων|, θεωρώντας ότι στο ελληνικό οικοσύστημα των ΜΚΟ υπάρχει ένα αναξιοποίητο πεδίο*. «****Πιστεύω μας είναι ότι οι ιδέες μπορούν να γίνουν πραγματικότητα όταν εφοδιαστούν με κατάλληλες τεχνικές και εμπειρία. Είμαστε εδώ για να βοηθήσουμε αυτούς που βοηθούν, αυτούς τους απλούς ανθρώπους που έχουν καλές ιδέες, προθέσεις και διάθεση για προσφορά στην κοινωνία»***, αναφέρει ο Σωτήρης Πετρόπουλος |Director HIGGS|.

***«Η κοινωνία των πολιτών στην Ελλάδα έχει αποδείξει επανειλημμένα ότι διαθέτει την ψυχή και τη διάθεση για να προσφέρει με προσωπικό χρόνο και νέες ιδέες. Το μόνο που χρειάζεται είναι πρόσβαση στην γνώση και ευκαιρίες για συνεργασίες. Αυτό ακριβώς προσπαθεί να προσφέρει το HIGGS: Ένα σημείο συνάντησης, εκπαίδευσης και ανταλλαγής προτάσεων για όλους εκείνους που θέλουν να κάνουν πράξη την θέληση για προσφορά»****,* σημείωσε η Συντονίστρια Δωρεών Παιδείας του Ιδρύματος Σταύρος Νιάρχος Εύα Πολυζωγοπούλου.

Σύντομα θα ανακοινωθεί η σύνθεση της Συμβουλευτικής Επιτροπής, αποτελούμενης από καταξιωμένα και έμπειρα μέλη του κερδοσκοπικού και μη κερδοσκοπικού τομέα, η οποία θα επικυρώνει και θα διασφαλίζει την αξιοπιστία των διαδικασιών.

**Αιτήσεις συμμετοχής** και γενικές **πληροφορίες** στο [**www.higgs3.org**](http://www.higgs3.org)

**Λήξη υποβολής αιτήσεων: Πέμπτη 25 Φεβρουαρίου 2016**

Υπεύθυνοι Επικοινωνίας:
Σωτήρης Πετρόπουλος Director Άρης Σούρας Accelerator Ειρήνη Γκιουλάκου Incubator

s.petropoulos@higgs3.org aris.accelerator@higgs3.org eirini.incubator@higgs3.org

 6932730450  6932730449  6932730448

 **Founding Donor / Ιδρυτικός Δωρητής**

 **Με την παράκληση για δημοσιοποίηση**